Klokken 9.35 fik Nordjyllands Politi en melding om en brand i byen Vogn ved Jerup i Vendsyssel. En hjemmehjælper havde fundet kvinden død i huset på Jerupvej. På baggrund af de første undersøgelser af huset tyder det på, at kvinden er omkommet som følge af rygning i sengen, oplyser vagtchef ved Nordjyllands Politi, Ted Andersen, til TV2/Nord. Huset blev sodskadet ved branden.

Referat:
Her til formiddag omkom en ældre sengeliggende kvinde i en brand. Nordjyllands Politi formoder, at branden skyldes rygning.